**Prijedlog**

Na temelju članka 35. i 391. stavka 2. Zakona o vlasništvu i drugim stvarnim pravima (NN, broj: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09,153/09, 143/12, 152/14, 81/15 i 94/17), te članka 30. Statuta Općine Kaptol („Službeni glasnik Općine Kaptol“, broj 02/21 i 06/22), Općinsko vijeće Općine Kaptol na svojoj 24. sjednici održanoj 25. studenog 2024. godine, donijelo je

**O D L U K U**

**o darovanju nekretnina Osnovnoj školi Vilima Korajca iz Kaptola**

**Članak 1.**

Ovom Odlukom Općina Kaptol, Školska 3, Kaptol, OIB:09863157252, daruje Osnovnoj školi Vilima Korajca iz Kaptola, trg dr. Franje Tuđmana 3. OIB:50542343720 , slijedeću nekretninu:

- k.č.br. 391, upisanu u zk.ul.br. 543, k.o. Alilovci, ukupne površine 1174 m2, a koja se sastoji od dvorišta površine 1003 m2 i javne zgrade površine 171 m2.

Ukupna procijenjena vrijednost nekretnine iz stavka 1. ovog članka iznosi 78.700,00 EUR, sukladno Elaboratu o procjeni tržišne vrijednosti nekretnine, Br.35/2004., izrađenom od strane Ante Budimira, građ. inž, ovlaštenog stalnog sudskog vještaka za graditeljstvo i procjenu vrijednosti nekretnina iz Požege, Zdenke Marković 4, a na koji je Procjeniteljsko povjerenstvo Požeško -slavonske županije dalo Mišljenje o usklađenosti procjembenog elaborata, KLASA:364-01/24-01/21, URBROJ:2177-07-01/14-24-2 od 19. studeni 2024. godine.

**Članak 2.**

Nekretnina iz članka 1. ove Odluke daruju se u svrhu prenamjene i korištenja prostora javne zgrade Društveni dom u Područnu školu Alilovci.

**Članak 3.**

Općinski načelnik Općine Kaptol sklopit će ugovor o darovanju nekretnina iz članka 1. ove Odluke s ravnateljicom Osnovne škole Vilima Korajca te provesti i sve ostale potrebne aktivnosti za provedbu ove Odluke.

**Članak 4.**

Ova Odluka stupa na snagu danom donošenja te će se objaviti u „Službenom glasniku Općine Kaptol“.

**O P Ć I N S K O V I J E Ć E O P Ć I N E K A P T O L**

KLASA: 024-03/24-01/05

URBROJ: 2177-5-1-24-..

Kaptol, … studeni 2024.

 **PREDSJEDNIK :**

 Dario Lončarević, mag. prim. educ.

#### **O B R A Z L O Ž E N J E**

**Odluke o darovanju nekretnina OŠ Vilima Korajca iz Kaptola**

Odredbom članka 391.stavak 1. Zakona o vlasništvu i drugim stvarnim pravima (NN, broj: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09,153/09,143/12, 152/14, 81/15 i 94/17 ) utvrđeno je da nekretninu u vlasništvu jedinica lokalne samouprave i jedinica područne (regionalne) samouprave tijela nadležna za njihovo raspolaganje mogu otuđiti ili njome na drugi način raspolagati samo na osnovi javnog natječaja i uz naknadu utvrđenu po tržišnoj cijeni, ako zakonom nije drukčije određeno.

 Člankom 391. stavkom 2. navedenoga Zakona propisano je da se odredbe stavka 1. ne odnose na slučajeve kada pravo vlasništva na nekretninama u vlasništvu jedinica lokalne i područne (regionalne) samouprave, stječe Republika Hrvatska i jedinice lokalne i područne (regionalne) te pravne osobe u vlasništvu ili pretežitom vlasništvu Republike Hrvatske, odnosno pravne osobe u vlasništvu ili pretežitom vlasništvu jedinica lokalne i područne (regionalne) samouprave, ako je to u interesu i cilju općeg gospodarskog i socijalnog napretka njezinih građana.

Člankom 30. Statuta Općine Kaptol određeno je da Općinsko vijeće odlučuje o stjecanju i otuđenju pokretnina i nekretnina Općine Kaptol čija ukupna vrijednost prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđenju pokretnina i nekretnina, odnosno čija je pojedinačna vrijednost veća od 1.000.000 kuna (ekvivalent EUR-a).

Predmet darovanja je nekretnina u vlasništvu Općine Kaptol, upisana u zk.ul. broj 543 u katastarskoj općini Alilovciovci, k.č. br 391, ukupne površine 1174 m2. Procjenu vrijednosti nekretnine, na temelju koje je određena tržišna vrijednost nekretnine, izvršio je gosp. Ante Budimir, građ. ing., stalni sudski vještak za graditeljstvo i procjenu vrijednosti nekretnina iz Požege, Zdenke Marković 4, a na koji je Procjeniteljsko povjerenstvo Požeško -slavonske županije dalo Mišljenje o usklađenosti procjembenog elaborata, KLASA:364-01/24-01/21, URBROJ:2177-07-01/14-24-2 od 19. studeni 2024. godine.

Procijenjena tržišna vrijednost predmetne nekretnine iznosi 78.700,00 EUR-a.

Kako procijenjena vrijednost nekretnina prelazi 0,5 % iznosa prihoda Proračuna Općine Kaptol u 2023. godini donošenje Odluke o darovanju ove nekretnine u nadležnosti je Općinskog vijeća.